**Príloha č. 1**

**Čestné vyhlásenie uchádzača**

**Uchádzač :** ....................................................................................................................................................

*(obchodné meno a sídlo/ miesto podnikania uchádzača alebo obchodné mená a sídla/miesta podnikania všetkých členov skupiny dodávateľov)*

1. Čestne vyhlasujem/e, že súhlasíme s podmienkami podlimitnej zákazky bez využitia elektronického trhoviska na predmet zákazky **„Rekonštrukcia miestnych komunikácií v obci Liptovský Peter“,** ktoré určil verejný obstarávateľ vo výzve na predkladanie ponúk,  v súťažných podkladoch a iných dokumentoch poskytnutých verejným obstarávateľom v lehote na predkladanie ponúk,
2. Čestne vyhlasujem/e, že sme dôkladne oboznámení s celým obsahom súťažných podkladov vrátane všetkých príloh a návrhom zmluvy o dielo
3. Čestne vyhlasujem/e, že všetky predložené doklady, dokumenty a údaje uvedené v ponuke sú pravdivé a úplné
4. Čestne vyhlasujem/e, že predkladám/e iba jednu ponuku a nie sme v tom istom zadávaní zákazky členom skupiny dodávateľov, ktorá predkladá ponuku
5. Čestne vyhlasujem/e, že všetkému, čo bolo vo výzve, v súťažných a v zmluvných podmienkach sme porozumeli; na to, čo nám nebolo jasné sme využili možnosť dorozumievania, a sme si vedomí, že ak naša ponuka nebude obsahovať všetky náležitosti požadované verejným obstarávateľom, bude zo súťaže vylúčená
6. Čestne vyhlasujem/e, že nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
7. Čestne vyhlasujem/e, že sme sa nedopustili v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mi bola právoplatne uložená sankcia,
8. Čestne vyhlasujem/e, že sme sa nedopustili v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností,
9. Čestne vyhlasujem/e, že dávam/e písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov.

Dátum ............................................................ Podpis : ........................................................

 *Meno a priezvisko a funkcia oprávnenej osoby uchádzača*

 *V prípade skupiny, podpis každého člena skupiny dodávateľov alebo oprávnenej osoby konať za každého člena skupiny*

**Príloha č. 2**

**Návrh na plnenie kritérií - vzor**

**Kritérium na hodnotenie ponúk**

Predmet zákazky : **„Rekonštrukcia miestnych komunikácií v obci Liptovský Peter“**

Obchodné meno uchádzača, sídlo a IČO : ..............................................................................................

..................................................................................................................................................................

..................................................................................................................................................................

**Návrh na plnenie kritérií :**

|  |  |
| --- | --- |
| **Celková cena stavebných prác bez DPH v EUR**  |  |
| **20% DPH** (uviesť zmenu sadzby v prípade inej výšky DPH) v EUR |  |
| **Navrhnutá celková cena zákazky spolu s DPH v EUR – návrh na plnenie kritéria vrátane DPH – zmluvná cena** |  |

**Vyhlasujem , že som platiteľ DPH/ nie som platca DPH.**

( nehodiace sa preškrtnite)

Čestne vyhlasujem, že uvedené údaje sú totožné s údajmi uvedenými v ostatných častiach ponuky a cena je navrhnutá za celú zákazku.

V .....................................dňa ............................. Pečiatka :

 Podpis: .............................................................................................................

 *Meno a priezvisko a funkcia oprávnenej osoby uchádzača*

 *V prípade skupiny, podpis každého člena skupiny dodávateľov alebo oprávnenej osoby konať za každého člena skupiny*

**Príloha č. 3**

**(NÁVRH )**

**ZMLUVA O DIELO**

číslo zmluvy objednávateľa: ................................

číslo zmluvy zhotoviteľa : ....................................

uzavretá podľa príslušných ustanovení § 536 - 565 a nasl. Obchodného zákonníka č. 513/1991 Zb. v znení neskorších zmien a doplnkov.

**Článok č. 1**

**ZMLUVNÉ STRANY**

 1.1 Objednávateľ : **OBEC Liptovský Peter**

Sídlo : Obecný úrad, 033 01 Liptovský Peter č. 100

Zastúpené : **Ing. Anna Papajová – starostka obce**

IČO : 00620581

DIČ : 2020576503

Bankové spojenie : Prima banka Slovensko a.s., 033 01 Liptovský Hrádok

IBAN : SK22 5600 0000 0016 1609 7001

 Osoby oprávnené konať za objednávateľa vo veciach :

 zmluvných : Ing. Anna Papajová – starostka obce

 technických : Ing. Anna Papajová – starostka obce

 Telefonický kontakt : 044/5222484

 Email : info@liptovskypeter.sk

 (ďalej len „objednávateľ“)

* 1. Zhotoviteľ :

Sídlo :

 Zastúpený konateľom :

 Bankové spojenie :

 Číslo účtu :

 IBAN :

 IČO :

 DIČ :

 IČ DPH :

Telefón :

 Email :

 Zapísaný v OR :

 *( v prípade účasti skupiny uviesť údaje uvedené v tomto bode pre každého člena skupiny samostatne. Členovia skupiny budú zaviazaní spoločne a nerozdielne)*

(ďalej len „zhotoviteľ“)

**Článok č. 2**

**VÝCHODISKOVÉ PODKLADY**

* 1. Podkladom pre uzavretie tejto zmluvy je výsledok verejného obstarávania podlimitnej zákazky bez využitia elektronického trhoviska v súlade s §113 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len zákon o verejnom obstarávaní) na uskutočnenie stavebných prác - predmet zákazky: **„Rekonštrukcie miestnych komunikácií v obci Liptovský Peter“,** vyhlásenej vo vestníku verejného obstarávania č. 57/2017 zo dňa 21.03.2017 pod č. 3461-WYP. Výsledkom verejného obstarávania je ponuka zhotoviteľa, ktorej rozpočet – cenová ponuka, je po vzájomnom odsúhlasení zmluvnými stranami považovaná za Prílohu č. 1 tejto zmluvy.
	2. Základné údaje :
		+ 1. Názov stavby : **„Rekonštrukcia miestnych komunikácií v obci Liptovský Peter“**

**SO 01 – Rekonštrukcia miestnej komunikácie Vetva A – stavebné úpravy**

**SO 02 – Rekonštrukcia miestnej komunikácie Vetva B – stavebné úpravy**

* + 1. Miesto stavby : **k. ú. Liptovský Peter, okres Liptovský Mikuláš,** parcelné čísla pozemkov: KN-C 2871/1, 2928, 2882/5, 4427/3, 4427/2, KNE 1109/1, 1108, 1115 a 2006/1,
		2. Zodpovedný projektant :**EKOSTAVING s.r.o., Ing. Jaroslav Straka, J.L. Bellu č.7, 03101 Liptovský Mikuláš**
		3. Dĺžka doby realizácie : **do 60 kalendárnych dní**
		4. Začatie stavby je podmienené odovzdaním staveniska objednávateľom a prevzatím staveniska zhotoviteľom, po nadobudnutí účinnosti tejto zmluvy, objednávateľ navrhne a dohodne termín odovzdania a prevzatia staveniska max. **do 10 kalendárnych dní po účinnosti zmluvy**
		5. Termín začatia stavby je : **max. do 10 kalendárnych dní odo dňa odovzdania a prevzatia staveniska**.

**Článok č. 3**

**PREDMET PLNENIA**

* 1. Predmetom zmluvy je záväzok zhotoviteľa riadne a včas vykonať dielo **„Rekonštrukcia miestnych komunikácií v obci Liptovský Peter“,**  podľa projektovej dokumentácie v súlade s cenovou ponukou a kalkuláciou – rozpočtom podľa výkazu výmer, a taktiež záväzok zhotoviteľa dodať objednávateľovi všetky s tým súvisiace doklady, týkajúce sa realizácie diela a jeho kvality.
	2. Zhotoviteľ potvrdzuje, že sa s vyššie uvedenou projektovou dokumentáciou vrátane výkazu výmer v plnom rozsahu oboznámil pred podpisom tejto zmluvy a na jej základe predložil objednávateľovi cenovú ponuku - ocenený výkaz výmer (ďalej len „rozpočet“) tvoriaci neoddeliteľnú prílohu č. 1 tejto zmluvy.
	3. Zhotoviteľ teda potvrdzuje, že je schopný vykonať dielo za dohodnutú cenu uvedenú v článku č. 5 a za podmienok uvedených v tejto zmluve. Zmluvné strany považujú rozpočet za záväzný a úplný.
	4. Zhotoviteľ sa zaväzuje vykonať dielo vo vlastnom mene a na vlastnú zodpovednosť alebo aj k čiastočnému plneniu prostredníctvom tretej osoby. V prípade, ak svoj záväzok resp. jeho časť plní zhotoviteľ prostredníctvom tretej osoby, zodpovedá voči objednávateľovi ako keby záväzok resp. jeho časť vykonal sám.
	5. Zmeny oproti projektovej dokumentácii a priloženému rozpočtu môže nariadiť len objednávateľ, pričom musia byť riešené formou dodatku v súlade s článkom č. 19 tejto zmluvy. K zmene riešenia oproti projektovej dokumentácii a rozpočtu dôjde v prípade, ak budú po odovzdaní staveniska zistené nové skutočnosti, ktoré preukážu :
1. že dielo nie je možné vykonať v súlade s projektovou dokumentáciou,
2. že vykonanie diela zmeneným spôsobom bude pre objednávateľa ekonomicky výhodnejšie (finančná úspora, zlepšenie technických parametrov diela...).
	1. V prípade ak počas realizácie diela dôjde k udalostiam, ktoré znemožnia vykonať dielo v súlade s projektovou dokumentáciou a rozpočtom je zhotoviteľ povinný práce na diele zastaviť, ihneď zaznamenať tieto skutočnosti do stavebného denníka a zároveň o nich písomne upovedomiť objednávateľa. Objednávateľ je povinný do desiatich pracovných dní rozhodnúť o spôsobe ďalšieho postupu pri vykonávaní diela v súlade so zákonom o verejnom obstarávaní.

**Článok č. 4**

**ČAS PLNENIA**

* 1. Pre definitívne ukončenie stavby, vrátane protokolárneho prevzatia diela ako celku platí termín v zmysle bodu 2.2.4 a 2.2.7 tejto zmluvy a to :
		1. Termín odovzdania a prevzatia staveniska : do 10 kalendárnych dní po nadobudnutí účinnosti zmluvy
		2. Termín začatia realizácie : začatie najneskôr do 10 kalendárnych dní odo dňa odovzdania a prevzatia staveniska
		3. Ukončenie stavby : max. do 60 kalendárnych dní
		4. Zhotoviteľ je povinný realizovať práce aj podľa termínov uvedených v harmonograme prác, ktorý vypracoval zhotoviteľ a ktorý tvorí prílohu č.2 k tejto zmluve. Uvoľnenie staveniska zabezpečí zhotoviteľ do 5 dní po odovzdaní a prevzatí diela ako celku.
	2. Ak zhotoviteľ pripraví dielo alebo jeho dohodnutú časť na odovzdanie aj v skoršom termíne, objednávateľ sa zaväzuje ho prevziať, pokiaľ bude dielo riadne zhotovené v súlade s projektovou dokumentáciou, s platnými technickými normami a touto zmluvou.
	3. Dodržanie termínov podľa odseku 4.1 tohto článku, je podmienené riadnym a včasným spolupôsobením objednávateľa (poskytnutím súčinnosti objednávateľa) dohodnutým v tejto zmluve.
	4. V prípade, ak nepriaznivé klimatické podmienky bránia vykonať dielo v požadovanej kvalite a podľa príslušných technických noriem, predĺži sa termín realizácie diela o dobu trvania nepriaznivých klimatických podmienok. Zhotoviteľ je povinný ihneď písomne oboznámiť objednávateľa o vzniku takejto udalosti, ktorá sťažuje zhotovenie diela v lehote dohodnutej bodu 4.1.2 tejto zmluvy.
	5. V prípade, že zhotoviteľ mešká s poskytnutím plnení podľa tejto zmluvy z dôvodov nie na strane objednávateľa, resp. nie z dôvodov v zmysle bodu 4.4 tejto zmluvy, dôvodov vyššej moci, má právo objednávateľ žiadať náhradu škody, pričom zmluva zostáva v platnosti. Objednávateľ určí zhotoviteľovi primeraný, dodatočný čas plnenia zmluvy v súlade zo zákonom o verejnom obstarávaní a vyhlási, že po prípadnom bezvýslednom uplynutí tejto doby, uplatní sankcie a odstúpi od zmluvy.
	6. Objednávateľ sa zaväzuje, že riadne vykonané dielo prevezme a zaplatí za jeho vykonanie dohodnutú cenu v súlade s touto zmluvou.
	7. Zmluvné strany sa dohodli, že na účely tejto zmluvy sa dielo považuje za riadne vykonané a odovzdané až dňom podpisu preberacieho protokolu/preberacích protokolov v súlade s bodom 4.6 tejto zmluvy, bez akýchkoľvek nedorobkov obidvoma zmluvnými stranami.

**Článok č. 5**

**CENA**

1. Celková cena za vykonanie predmetu zmluvy v rozsahu článku č. 3 je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena pevná a nemenná a je doložená rozpočtom.

5.1.1 Cena za zhotovenie diela podľa článku 3 : **„Rekonštrukcia miestnych komunikácií v obci Liptovský Peter“**

 Cena celkom bez DPH : ................................................

 DPH 20% : ................................................

 **Cena celkom s DPH: ................................................**

 Slovom : .......................................................................................................................................

1. Dohodnutá cena je v súlade s rozpočtovými nákladmi stavby uvedenými v ponukovom rozpočte podľa objektov v členení podľa výkazov výmer z projektovej dokumentácie. Rozpočet je neoddeliteľnou Prílohou č.1 k tejto zmluve. Ak uchádzač nie je platcom DPH a upozornil na to v ponuke, dohodnutá cena predmetu zmluvy bude uvedená ako cena celkom v EUR a nie je možné ju navýšiť počas trvania zmluvy v dôsledku registrácie úspešného uchádzača za platiteľa DPH v prípade, ak počas predkladania ponuky nebol platiteľ DPH.
2. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska. Pri prípadnej zmene sadzby DPH je oprávnený zhotoviteľ upraviť fakturačnú cenu s DPH, platnú v čase fakturácie o novú výšku DPH.
3. Práce, ktoré zhotoviteľ vykonal bez zadania, alebo bez objednávateľom písomne schválenej cenovej ponuky, alebo v dôsledku svojvoľného odchýlenia od zmluvy (v rozpore s odsekom 3.5 Článku č. 3) nie je povinný objednávateľ zaplatiť.
4. Ak sa počas realizácie diela objaví potreba činností nezahrnutých do rozpočtu, pokiaľ tieto činnosti neboli predvídateľné v čase uzavretia zmluvy o dielo (viac práce), zhotoviteľ je povinný ihneď o tejto skutočnosti informovať stavebný dozor objednávateľa.
5. Následne objednávateľ začne rokovania o riešení danej situácie so zhotoviteľom. Zhotoviteľ predloží objednávateľovi kalkuláciu ceny na schválenie. Ceny za položky, ktoré boli súčasťou ponuky zostávajú v platnosti aj pre naviac práce.
6. Všetky prípadné naviac práce musia byť vopred odsúhlasené v stavebnom denníku starostom obce alebo stavebným dozorom a vopred upravené písomným dodatkom k tejto zmluve za dodržania zákona č.343/2015Z. z. o verejnom obstarávaní a o zmene a doplnení niektorých zákonov.

**Článok č. 6**

**PLATOBNÉ PODMIENKY**

1. Zmluvné strany sa dohodli, že dodávateľ bude fakturovať cenu dodávok a prác počas výstavby a to na základe faktúr, ktoré zhotoviteľ doručí objednávateľovi, a to za rozsah prác (dielo) skutočne vykonaný. Faktúra sa považuje za doručenú, ak bola doručená ako doporučená zásielka alebo bola osobne prevzatá stavebným dozorom a dátum prevzatia bol potvrdený jeho podpisom. Fakturačným obdobím je kalendárny mesiac.
2. Lehota splatnosti faktúry **je do 14 kalendárnych dní** od doručenia faktúry objednávateľovi, za podmienky, že bola objednávateľom schválená v zmysle odseku 6.1 tohto článku. Objednávateľ skontroluje údaje, uvedené vo faktúre v lehote jej splatnosti a v prípade zistených rozdielov môže objednávateľ faktúru vrátiť k prepracovaniu. Objednávateľ neposkytuje zhotoviteľovi žiadne zálohové platby.
3. Faktúra musí obsahovať náležitosti podľa zákona č. 222/2004 Z. z. o DPH v platnom znení, zisťovací protokol a súpis vykonaných prác, potvrdený pracovníkom objednávateľa a stavebným dozorom. Faktúra okrem určených údajov uvedených v zákone o DPH, musí obsahovať aj pozastávku platby – zádržné vo výške 10% z celkovej fakturovanej sumy bez DPH.
4. V prípade, že faktúra nebude obsahovať tieto náležitosti, objednávateľ je oprávnený vrátiť ju na prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. V takom prípade sa preruší lehota splatnosti až do doručenia opravenej faktúry.
5. Objednávateľ zadrží čiastku **10% z každej fakturovanej čiastky bez DPH** do doby odovzdania celej stavby, ako zábezpeku na včasnosť a kvalitu realizácie stavebných prác.
6. Čiastka 10% slúži ako kolaudačná rata, ktorá bude uhradená na základe daňového dokladu vystaveného zhotoviteľom - žiadosti o vrátenie zádržného a faktúry, až po riadnom a úplnom odovzdaní a prevzatí **celého predmetu zákazky** objednávateľom a podpísaní preberacieho protokolu. V prípade, že po riadnom odovzdaní a prevzatí celého diela budú na diele objednávateľom zistené závady a/alebo budú uplatnené reklamácie, bude zádržné vyplatené až po riadnom a úplnom odstránení všetkých závad a/ alebo  reklamovaných prác a dodávok v stanovenom termíne objednávateľom, prípadne bude vyplatená len časť zádržného vo výške po odrátaní nárokov objednávateľa - napr. na zmluvnú pokutu, ktoré mu počas zadržiavania zádržného vznikli.
7. Úroky zo zádržného, ak ich banka verejnému obstarávateľovi objednávateľovi poskytne (vo výške, v ktorej poskytuje úroky pre verejného obstarávateľa) budú zhotoviteľovi vrátené v plnej výške. Verejný obstarávateľ poskytne v prípade potreby k nahliadnutiu výpočet týchto úrokov.
8. Splatnosť faktúry zádržného je stanovená do 14 kalendárnych dní od doručenia faktúry objednávateľovi.
9. Faktúra s povinnými prílohami bude predkladaná v dvoch vyhotoveniach.
10. V prípade zastavenia prác z viny objednávateľa budú vykonané práce odúčtované podľa skutočne zdokladovaných nákladov zo strany dodávateľa.

**Článok č. 7**

**SUBDODÁVATELIA**

7.1 V prípade, že zhotoviteľ zabezpečuje určité časti prác subdodávateľmi, uvádza zoznam subdodávateľov spolu s predmetom subdodávky a podielom na celkovej realizácii diela v Prílohe č.3 tejto zmluvy.

7.2 V prípade zmeny subdodávateľa počas trvania zmluvy, je povinný zhotoviteľ najneskôr v deň, ktorý predchádza dňu, v ktorom má zmena subdodávateľa nastať, oznámiť objednávateľovi zmenu subdodávateľa a v tomto oznámení uviesť nasledovné :

 - podiel zákazky, ktorý má v úmysle zadať tretím osobám

 - navrhovaných subdodávateľov a predmety subdodávok

7.3 Poskytnutie zmluvného plnenia prostredníctvom subdodávateľa nezbavuje zhotoviteľa zodpovednosti a povinnosti riadne si plniť zmluvné záväzky.

7.4 Objednávateľ je oprávnený zakázať prítomnosť, resp. vstup zamestnancom subdodávateľa resp. iným osobám vykonávajúcim v jeho mene stavebné práce na základe zmluvného vzťahu v mieste výkonu stavebných prác, ktorým nebol objednávateľom vopred daný súhlas na vykonanie stavebných prác resp. o ktorých zhotoviteľ vopred písomne neinformoval objednávateľa.

7.5 V prípade zapojenia subdodávateľa môže objednávateľ v odôvodnených prípadoch požiadať zhotoviteľa, aby zhotoviteľ namiesto zapojeného subdodávateľa využíval práce iného subdodávateľa vtedy ak subdodávateľ vykonáva práce nekvalitne a neodborne alebo v rozpore s projektovou dokumentáciou a popisom stavebných prác, ak stavebný dozor objednávateľa na to upozorní zhotoviteľa. Po oboznámení sa s odôvodnením objednávateľa zhotoviteľ nesmie zamietnuť požiadavku na výmenu subdodávateľa a je povinný najneskôr do desať pracovných dní zapojiť nového subdodávateľa na základe predchádzajúceho písomného súhlasu objednávateľa alebo plnenie zabezpečí sám.

**Článok č. 8**

**PODMIENKY VYKONANIA DIELA**

1. Zhotoviteľ vykoná dielo na svoje náklady a na vlastné nebezpečenstvo.
2. Zhotoviteľ vyhlasuje, že on a jeho subdodávatelia sú oprávnení vykonávať činnosť podľa článku č. 3 tejto zmluvy t.j. jeho zamestnanci, resp. zamestnanci subdodávateľa majú doklady preukazujúce splnenie kvalifikačných predpokladov a technických schopností, a to počas doby vykonávania stavebných prác.
3. Zhotoviteľ je povinný mať k dispozícii personálne a technické kapacity, potrebné na vykonávanie prác na odbornej úrovni a zaväzuje sa k ich zachovaniu počas celej doby trvania zmluvného vzťahu založeného medzi zhotoviteľom a objednávateľom. V prípade porušenia tejto povinnosti ak zhotoviteľ nevykoná nápravu, t.j. nesplní túto povinnosť ani v lehote dvoch pracovných dní odo dňa doručenia výzvy objednávateľa zhotoviteľovi písomne listom alebo emailom, na vykonanie predmetnej nápravy, považuje sa to za podstatné porušenie zmluvnej povinnosti zhotoviteľa, resp. nečinnosť zhotoviteľa v tomto smere zakladá podstatné porušenie zmluvy o dielo.
4. Stavebno-technický dozor bude vykonávať zástupca objednávateľa, ktorý je oprávnený a povinný kontrolovať, usmerňovať a preberať práce vykonané zhotoviteľom. O termíne ukončenia prác, ktoré sa stanú ďalším výkonom neprístupné, oboznámi zhotoviteľ technického zástupcu objednávateľa formou zápisu v stavebnom denníku.
5. Za vytýčenie všetkých podzemných a nadzemných vedení a inžinierskych sietí na stavenisku je zodpovedný zhotoviteľ.
6. Objednávateľ nezodpovedá za poškodenie podzemných vedení a inžinierskych sietí, ku ktorému dôjde po odovzdaní staveniska.
7. Objednávateľ je povinný odovzdať zhotoviteľovi výškové body, stavenisko vypratané tak, aby zhotoviteľ mohol na ňom začať práce v súlade s projektom a s podmienkami zmluvy a súčasne mu odovzdá kópiu právoplatného stavebného povolenia.
8. Objednávateľ pri odovzdávaní staveniska určí zhotoviteľovi vymedzené plochy pre zariadenia staveniska, skládky, zemníky po dobu trvania stavby a po dobu na vypratanie staveniska a poskytne to bezplatne.
9. Zariadenie staveniska si zabezpečuje zhotoviteľ sám na vlastné náklady. Náklady na prevádzku, údržbu a likvidáciu sú súčasťou zmluvnej ceny.
10. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.
	1. Na stavenisko môžu vstupovať iba poverení pracovníci objednávateľa.

8.12 Zhotoviteľ v zmysle rozsahu diela a počas doby jeho plnenia v plnom rozsahu zodpovedá za bezpečnosť práce a ochranu zdravia svojich pracovníkov a pracovníkov svojich subdodávateľov pri výkone zmluvných činností.

8.13 Zhotoviteľ je povinný dodržiavať všetky predpisy v oblasti bezpečnosti a ochrany zdravia pri práci a ochrany pred požiarmi. Jedná sa hlavne o povinnosti ustanovené osobitnými predpismi (napríklad: Zákon č. 124/2006 Z.z o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko, zákona č. 314/2001 Z.z. o ochrane pred požiarmi v znení neskorších predpisov a vyhlášky MV SR č. 121/2002 Z.z. o požiarnej prevencii).

* 1. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady a nečistoty, ktoré sú výsledkom jeho činnosti v zmysle zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov.
	2. Zhotoviteľ je zodpovedný za akékoľvek zničenie alebo poškodenie majetku, zranenia osôb a ich usmrtenie, ku ktorým dôjde počas alebo ako následok vykonávania prác v rámci tejto zmluvy.
	3. Zhotoviteľ nesmie uskladňovať na stavenisku materiály a zariadenia, nesúvisiace s prácami podľa tejto zmluvy.
	4. Stavebné materiály a dielce, ktoré nezodpovedajú normám a požiadavkám kvality, musí zhotoviteľ odpratať zo staveniska.
	5. Zhotoviteľ je povinný viesť od prvého dňa odovzdania staveniska objednávateľom až do odstránenia prípadných vád stavebný denník. Pokyny k vedeniu stavebného denníka budú predjednané na spoločnom rokovaní zmluvných strán pri preberaní staveniska. Stavebný denník musí byť k dispozícii na pracovisku za účelom priebežnej kontroly a uskutočnenia zápisov zmluvných strán. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním diela. Zápisy do stavebného denníka čitateľne zapisuje a podpisuje stavbyvedúci vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba objednávateľ, resp. osoba oprávnená jednať v realizačných veciach objednávateľa – stavebný dozor, alebo príslušné orgány štátnej správy.
	6. Stavebný dozor objednávateľa – objednávateľ alebo ním poverená osoba pri realizácii stavby podľa tejto zmluvy vykonáva stavebný dozor. Za tým účelom má prístup na pracoviská a sklady, kde sa zmluvné výkony a ich súčasti realizujú alebo skladujú. Na požiadanie musia mu byť predložené výkresy, vzorky materiálov a iné podklady súvisiace s predmetom zmluvy, ako aj výsledky kontroly kvality. Stavebný dozor je oprávnený po písomnom súhlase objednávateľa nariadiť zhotoviteľovi akékoľvek zmeny tovarov, kvality, rozsah prác, ktoré považuje podľa svojho názoru za nevyhnutné a primerané. Stavebný dozor svoje pokyny zaznamená v stavebnom denníku. Ak považuje zhotoviteľ pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Zhotoviteľ je povinný zabezpečiť účasť svojich zamestnancov na preverovaní svojich dodávok, ktoré vykonáva stavebný dozor a robiť opatrenia na odstránenie vytknutých závad a odchýlok od dokumentácie.
	7. Zhotoviteľ sa zaväzuje písomne vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3 (tri) pracovné dni vopred. Ak sa objednávateľ nedostaví a nevykoná kontrolu týchto prác, zhotoviteľ môže pokračovať v prácach. Objednávateľ môže dodatočne požadovať odkrytie týchto prác, ale na svoje náklady, iba že sa pri dodatočnej kontrole zistí, že práce neboli riadne vykonané, budú tieto práce vykonané na náklady zhotoviteľa.
	8. Zhotoviteľ sa zaväzuje písomne vyzvať minimálne 3 (tri) pracovné dni vopred objednávateľa k účasti na všetkých predpísaných skúškach.
	9. Zhotoviteľ použije stavebné výrobky, ktoré spĺňajú podmienky a požiadavky uvedené v zákone č.133/2013 Z.z. o stavebných výrobkoch a o zmene a doplnení niektorých zákonov v znení neskorších predpisov
	10. Zhotoviteľ sa zaväzuje do 5 dní po skončení diela vypratať stavenisko, upratať ho a protokolárne ho v pôvodnom stave odovzdať objednávateľovi.
	11. Ak zhotoviteľ zistí vadu v projektovej dokumentácii, je povinný okamžite prerušiť práce v takom rozsahu, ktorý by zamedzil realizáciu chybnej časti a zároveň okamžite upozorniť objednávateľa alebo stavebný dozor a projektanta na zistenú vadu.
	12. Zhotoviteľ sa zaväzuje odovzdať spolu s dielom aj skutkové zameranie stavby.
	13. Zhotoviteľ je povinný vykonať na vlastné náklady všetky skúšky a predložiť ich výsledky a atesty v zmysle podmienok stavebného zákona hlavne: Skúška na pevnosť betónu, atesty zabudovaných materiálov, certifikáty výrobkov, revízne správy, tlakové skúšky, atď..

**Článok č. 9**

**ODOVZDANIE DIELA**

1. Zhotoviteľ vyzve na prevzatie diela objednávateľa písomne, najmenej 3 pracovné dni vopred po splnení podmienok uvedených v odsekoch 9.1 a 9.2 tohto článku. Odovzdanie diela bude vykonané v súlade s bodom 4.2 tejto zmluvy.
2. O odovzdávaní diela bude spísaný preberací protokol, z ktorého bude zrejmý stav diela v čase jeho prevzatia objednávateľom.
3. V prípade, že pri protokolárnom odovzdávaní a preberaní diela objednávateľ zistí, že dielo má vady, ktoré bránia jeho riadnemu užívaniu, nie je povinný toto dielo prebrať a spíše so zhotoviteľom zápis, ktorý bude obsahovať zistené vady, lehoty a spôsob ich odstránenia. Zhotoviteľ je v tomto čase v omeškaní s plnením a je povinný platiť úroky z omeškania a zmluvnú pokutu podľa článku č. 12.
4. Pri  odovzdaní a prevzatí diela je zhotoviteľ povinný odovzdať objednávateľovi :
* zápisnice a osvedčenia o vykonaných skúškach použitých materiálov
* zápisnice o preverovaní prác a konštrukcií v priebehu zakrytých prác príslušné atesty a certifikáty o použitých materiáloch
* doklady o vykonaných funkčných skúškach
* pasporty, stavebné denníky
* doklad o nakladaní s odpadmi vzniknutými počas prevádzky
* po realizačné skutkové zameranie stavby geodetom s výkazom plôch zabudovaných materiálov (2 x v písomnej a 2x v digitálnej forme)
* 1 x fotodokumentáciu priebehu výstavby na CD/ DVD nosiči (východiskový stav, realizácia prác, konečný stav)

Absencia niektorých dokladov je dôvodom pre nezačatie preberacieho konania. Ak všeobecne záväzné právne predpisy alebo záväzné časti platných štátnych noriem určujú vykonanie skúšok osvedčujúcich dohodnuté vlastnosti diela, musí úspešné vykonanie týchto skúšok predchádzať prevzatiu diela.

9.5 Vadou sa rozumie odchýlka v kvalite, rozsahu a parametroch diela stanovených zmluvou, projektovou dokumentáciou a rozpor so všeobecne záväznými technickými normami a predpismi.

**Článok č. 10**

**VÝROBNÉ PODKLADY**

* 1. Objednávateľ sa zaväzuje, že poskytne zhotoviteľovi v rozsahu nevyhnutnom potrebné spolupôsobenie, spočívajúce najmä v priebežných konzultáciách počas priebehu výstavby.
	2. Projektovú dokumentáciu pre realizáciu odovzdá objednávateľ zhotoviteľovi v dvoch vyhotoveniach.

10.3 Objednávateľ zodpovedá za to, že odovzdané podklady a doklady sú bez právnych vád.

10.4 Podklady, ktoré sú potrebné na vykonanie prác, odovzdá objednávateľ zhotoviteľovi bezplatne.

**Článok č. 11**

**ZÁRUČNÁ DOBA A ZÁRUKA**

* 1. Zhotoviteľ zodpovedá za to, že predmet zmluvy je zhotovený podľa podmienok tejto zmluvy, platnej projektovej dokumentácie, podľa noriem STN a rozpočtu, a že počas záručnej doby bude mať vlastnosti, dohodnuté v tejto zmluve.
	2. Záručná doba začína plynúť dňom podpísania preberacieho protokolu objednávateľom a platí **60 mesiacov.** V prípade ak na jednotlivé materiály (výrobky), ktoré zhotoviteľ použil pre účely realizácie diela poskytuje ich dodávateľ záruku na akosť v inej dĺžke, platí pre tieto materiály (výrobky) táto záručná doba.
	3. Zhotoviteľ zodpovedá za vady, ktoré má dielo počas výstavby a počas záručnej doby. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezodplatne a bezodkladne odstrániť vady.
	4. Objednávateľ je povinný reklamáciu uplatniť písomnou formou bezodkladne po zistení vady.
	5. Zhotoviteľ sa zaväzuje odstrániť všetky vady počas výstavby a záručnej doby na vlastné náklady a to najneskôr do 15 kalendárnych dní od uplatnenia oprávnenej reklamácie, za predpokladu, že objednávateľ vzhľadom na ich rozsah neurčí dlhšiu dobu.
	6. Ak zhotoviteľ neodstráni vady počas záručnej doby do dohodnutého termínu ani po písomnej výzve, objednávateľ zabezpečí odstránenie vady iným subjektom na náklady zhotoviteľa, ktoré je zhotoviteľ povinný uhradiť do 14 dní od uplatnenia týchto nákladov u zhotoviteľa.
	7. V prípade ojedinelých drobných vád resp. nedorobkov, ktoré sami o sebe ani v spojení s inými nebránia riadnemu užívaniu diela, sa zhotoviteľ zaväzuje na ich odstránení do 10 dní odo dňa protokolárneho prevzatia objednávateľom.

**Článok č. 12**

**PENÁLE A ZMLUVNÉ POKUTY**

* 1. Ak zhotoviteľ odovzdá dielo, uvedené v článku č. 3, odsek 3.1 tejto zmluvy po termíne, uvedenom v článku č. 4, tejto zmluvy, zaplatí zmluvnú pokutu vo výške 0,03% z celkovej ceny diela špecifikovanej v článku 5./ tejto zmluvy za každý začatý deň omeškania. Týmto nie je dotknuté právo Objednávateľa na odstúpenie od zmluvy a náhradu škody.
	2. V prípade nedodržania termínu splatnosti faktúr, má zhotoviteľ právo na úrok z omeškania vo výške 0,03% z dlžnej sumy za každý deň omeškania.
	3. V prípade omeškania Zhotoviteľa s uskutočňovaním postupu prác podľa Harmonogramu prác, ktorý tvorí prílohu zmluvy je Zhotoviteľ povinný zaplatiť zmluvnú pokutu vo výške 150,00 -€ Eur za každý začatý deň omeškania.
	4. Ak zhotoviteľ neodstráni závady a nedorobky uvedené v protokole o odovzdaní a prevzatí stavby v dohodnutom termíne, uhradí objednávateľovi zmluvnú pokutu vo výške 100,-€ za každý nedorobok alebo závadu, u ktorých je v omeškaní za každý začatý deň omeškania.
	5. Pokiaľ zhotoviteľ nenastúpi v stanovenom a dohodnutom termíne, najneskôr však v lehote do dvoch pracovných dní odo dňa doručenia reklamácie objednávateľa k odstraňovaniu reklamovanej vady je povinný uhradiť objednávateľovi zmluvnú pokutu vo výške 100,-€ za každú reklamovanú vadu, na ktorej odstránenie nenastúpil v stanovenom a dohodnutom termíne a to za každý deň omeškania.
	6. Popri zmluvnej pokute má objednávateľ aj nárok na náhradu škody.
	7. Zmluvné pokuty podľa tohto článku sa nekumulujú.
	8. Zhotoviteľ je povinný uhradiť zmluvnú pokutu podľa tohto článku do piatich dní odo dňa jej uplatnenia na základe vystavenej faktúry objednávateľom.

**Článok č. 13**

**PREVOD A POSTÚPENIE ZMLUVY**

1. Prevod a postúpenie zmluvy alebo jej časti nie je možný.
2. Činnosť subdodávateľov sa posudzuje ako činnosť zhotoviteľa, vrátane zodpovednosti za prípadne vzniknutú škodu.

**Článok č. 14**

**VYSVETLENIE POJMOV**

* 1. Pojmy:

Výkresy – znamená a zahŕňa všetky vydané výkresy a aj tie, ktoré budú vydané v súlade s touto zmluvou ako aj ich modifikácie, ktoré sú schválené projektantom a objednávateľom.

Deň, týždeň, mesiac – znamená kalendárny deň, týždeň, mesiac podľa platného kalendára v SR. Týždeň začína pondelkom a končí nedeľou.

Pracovný deň – znamená kalendárny deň podľa kalendára v SR, okrem dní pracovného pokoja.

Dni pracovného pokoja – znamená soboty, nedele a štátom uznané sviatky.

Jazyk – oficiálnym jazykom pre účely tejto zmluvy je jazyk slovenský a metrický systém.

Stavenisko – je miesto, určené k realizácii stavby alebo udržiavacím prácam a zahrňuje stavebný pozemok.

Pracovisko – je časť staveniska, určená objednávateľom pre činnosť zhotoviteľa a zahrňuje pozemky pod objektmi, ktoré sú predmetom tejto zmluvy, plochy, určené na zariadenie staveniska, skládky, zemníky a prístupové cesty. Bez súhlasu objednávateľa zhotoviteľ nesmie použiť iné časti staveniska.

Výrobné výkresy – sú dielčie výkresy, potrebné pre realizáciu diela, ktoré si zhotoviteľ vyhotovuje sám a na vlastné náklady, ale podliehajú schváleniu projektanta a sú súčasťou výrobnej dodávateľskej dokumentácie.

Skutkové zameranie stavby – je geodetické zameranie pre určenie plôch zastavaných stavbou vrátane kanalizácie

**Článok č. 15**

**PRACOVNÍCI ZHOTOVITEĽA A KOMUNIKÁCIA**

1. Zodpovední pracovníci zhotoviteľa – stavbyvedúci : ...............................................................................**, tel. kontakt......................**
2. Písomná korešpondencia medzi zhotoviteľom a objednávateľom bude v jazyku slovenskom.

**Článok č. 16**

**ZODPOVEDNOSŤ ZA ŠKODY**

1. Zhotoviteľ je povinný nahradiť objednávateľovi všetku škodu, ktorá bola objednávateľovi spôsobená v súvislosti s vykonaním diela ako aj náklady, ktoré objednávateľ preukázateľne vynaložil na náhradu škody, ktorá vznikla tretej osobe v súvislosti s vykonaním diela a bola preukázateľne spôsobená pracovníkmi zhotoviteľa a subdodávateľmi zhotoviteľa počas realizácie diela.
2. Nebezpečenstvo škody na diele znáša objednávateľ až od prevzatia diela podľa článku č. 9
3. Zhotoviteľ je povinný byť poistený proti škodám spôsobenými jeho činnosťou vrátane možných škôd pracovníkmi zhotoviteľa a to do výšky ceny diela. Doklady o poistení je povinný na požiadanie predložiť objednávateľovi.

**Článok č. 17**

**RIEŠENIE SPOROV**

* 1. Zmluvné strany sa dohodli, že prípadné spory budú riešiť dohodou a ak nedôjde k dohode, zmluvné strany požiadajú o vyriešenie sporu príslušný súd SR.
	2. Ak sa vyskytnú rozpory v dokumentoch a plnení zmluvy majú prioritu :
* Zmluva o dielo
* Súťažné podklady
* Ponuka ( vrátane návrhu ceny)
* Technické špecifikácie prác
* Všeobecné technické podmienky.

**Článok č. 18**

**VYŠŠIA MOC**

1. Za porušenie záväzkov vyplývajúcich zo zmluvy sa nebude považovať také porušenie, pri ktorom plneniu záväzkov zabránia akékoľvek okolnosti zapríčinené vyššou mocou, ktoré vznikli až po podpísaní zmluvy oboma zmluvnými stranami.
2. Pre účely tejto zmluvy sa za vyššiu moc považujú nehody bez ľudského zavinenia, štrajky a iné priemyselné nepokoje, teroristické činy, vyhlásené a nevyhlásené vojny, blokády, vzbury, epidémie, zosuvy pôdy, zemetrasenia, búrky, zásahy bleskom, záplavy, povodne, občianske nepokoje, výbuchy a iné podobné nepredvídateľné situácie, ktoré sa vymykajú kontrole a ktoré sa nedajú prekonať ani s využitím maximálneho rizika.
3. Proti škodám z titulu živelnej pohromy je zhotoviteľ povinný dielo poistiť až do odovzdania objednávateľovi. Na požiadanie objednávateľa musí zhotoviteľ predložiť tieto doklady o poistení.
4. Štrajk pracovníkov zhotoviteľa, ako aj jeho subdodávateľov, sa nepovažuje za vyššiu moc pre účely tejto zmluvy.
5. Ak nastane na strane niektorej zo zmluvných strán prípad „vyššej moci“ je povinná táto zmluvná strana o tejto skutočnosti bezodkladne informovať druhú zmluvnú stranu, vrátane podstaty, predpokladanej dĺžky a očakávaného dopadu prípadu, a to prostredníctvom doporučeného listu s doručenkou.

**Článok č. 19**

**ZMENY A DODATKY**

* 1. Zmeny textu a údajov tejto zmluvy a dodatky k tejto zmluve je možné urobiť len písomnou formou a budú platné len ak sú potvrdené podpismi oprávnených zástupcov obidvoch zmluvných strán.
	2. Zmeny a doplnky k zmluve sa musia riadiť zákonom č.343/2015 Z.z. o verejnom obstarávaní v znení a doplnení niektorých zákonov v platnom znení.
	3. V prípade, že sa bude preukázateľne potrebné v drobnostiach odchýliť od rozpočtu a tieto zmeny nebudú mať za následok zmenu prijatého riešenia a ani navýšenie dohodnutej ceny uvedenej v článku č. 5, odsek 5.1.1 tejto zmluvy sa v súlade s článkom č. 8, odsek 8.19 podrobne zapíšu do stavebného denníka a súhlas s ich realizáciou potvrdia podpisom obe zmluvné strany. Za objednávateľa je oprávnená dohodnuté zmeny podpísať starostka, alebo ňou poverená osoba – zamestnanec objednávateľa,  stavebný dozor a  za zhotoviteľa podpisuje osoba oprávnená konať v jeho mene v súlade s údajmi vedenými v príslušnom registri, alebo iná osoba na základe priloženého splnomocnenia. Pred ukončením stavby budú všetky tieto zmeny zapracované do dodatku k tejto zmluve*.* Fakturácia zmenených položiek je možná až po podpise dodatku oprávnenými zástupcami oboch zmluvných strán v súlade so zákonom č.343/2015 Z. z. o verejnom obstarávaní a o zmene a doplnení niektorých zákonov.

**Článok č. 20**

**OSTATNÉ USTANOVENIA**

1. Zmluvné strany sa zaväzujú, že sa budú bez prieťahov informovať o všetkých skutočnostiach, ktoré by mohli ovplyvniť plnenie tejto zmluvy alebo kvalitu prác a budú pristupovať k svojim povinnostiam tak, aby nevznikli žiadne škody alebo sa znížila hodnota diela.
2. Zmluvné strany sa dohodli, že obchodné, technické a finančné informácie, ktoré im boli zverené zmluvným partnerom alebo ich získali v prípravnom období a počas realizácie diela, nesprístupnia tretím osobám bez písomného súhlasu zmluvného partnera. Týmto ustanovením nie sú dotknuté povinnosti vyplývajúce objednávateľovi zo všeobecne záväzných právnych predpisov.
3. Zhotoviteľ vyhlasuje, že má oprávnenie vykonávať predmetnú činnosť v rozsahu článku č. 3 tejto zmluvy, pričom je v prípade straty tohto oprávnenia povinný o tom informovať objednávateľa bez zbytočného odkladu.
4. Zhotoviteľ sa zaväzuje postupovať pri realizácii s odbornou starostlivosťou a profesionalitou k spokojnosti objednávateľa.
5. Zhotoviteľ sa zaväzuje postupovať pri realizácii v súlade s ustanoveniami Stavebného zákona SR č.50/1976 Zb. a príslušnými vykonávacími predpismi.

**Článok č. 21**

**ZÁVEREČNÉ USTANOVENIA**

1. Zhotoviteľ sa zaväzuje, že nebude prenášať na objednávateľa svoje záväzky voči štátnym orgánom, samospráve, daňovým úradom, sociálnej a zdravotnej poisťovni, úradu práce a ostatným právnickým a fyzickým osobám.
2. Ostatné podmienky a vzťahy medzi zmluvnými stranami, nešpecifikované v tejto zmluve, sa budú riešiť v súlade s Obchodným zákonom.
3. Neoddeliteľnou súčasťou tejto zmluvy je príloha č. 1 rozpočet (cenová ponuka zhotoviteľa vypracovaná na základe projektovej dokumentácie a výkazu výmer), príloha č. 2 (harmonogram) a príloha č. 3 (čestné prehlásenie o subdodávateľoch).
4. Zmluvné strany majú právo odstúpiť od zmluvy pre podstatné ako aj nepodstatné porušenie zmluvných povinností v zmysle § 344 a nasl. Obchodného zákonníka.
5. Podstatným porušením zmluvy zo strany zhotoviteľa sa pre účely tejto zmluvy rozumie najmä :
	1. preukázateľné vykonávanie predmetu zmluvy vadne, t.j. v rozpore s podmienkami dohodnutými v tejto zmluve (jedná sa o vady, na ktoré bol zhotoviteľ v priebehu vykonávania predmetu zmluvy písomne upozornený objednávateľom, a ktoré napriek tomu neodstránil v primeranej lehote poskytnutej k tomuto účelu)
	2. nedodržanie zmluvného termínu výstavby dohodnutého v zmluve a  márneho uplynie dodatočne stanovej lehoty na plnenie
	3. zastavenie realizácii diela v rozpore s dohodnutými podmienkami v tejto zmluve, alebo inak prejavený úmysel nepokračovať v plnení tejto zmluvy
	4. porušenie technologickej disciplíny, vrátane nedodržania projektovej dokumentácie
	5. strata oprávnenia vykonávať predmetnú činnosť.
	6. bez súhlasu objednávateľa prevedie všetky záväzky alebo niektoré práva a záväzky vyplývajúce z tejto zmluvy na tretie osoby
6. Účinky odstúpenia od zmluvy nastanú dňom doručenia písomného oznámenia o odstúpení druhej zmluvnej strane.
7. Pri odstúpení od zmluvy z dôvodov na strane zhotoviteľa, má objednávateľ právo na náhradu škody spôsobenej mu z titulu porušenia záväzkov a zmluvnej pokuty podľa článku č. 12.
8. Táto zmluva podlieha podľa zákona č.211/2000Z.z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejňovaniu. Zhotoviteľ berie na vedomie povinnosť objednávateľa na zverejnenie tejto zmluvy ako aj faktúr vyplývajúcich z tejto zmluvy a svojím podpisom dáva súhlas na zverejnenie zmluvy vrátane príloh v plnom rozsahu.
9. Zmluva so zhotoviteľom sa uzatvára na dobu určitú, pričom táto zmluva sa stáva platnou dňom jej podpisu oboma zmluvnými stranami a účinnou nasledujúcim dňom po dni jej zverejnenia na internetovej stránke Obce Pribylina.
10. V prípade, ak niektoré ustanovenie tejto zmluvy je alebo sa stane neplatným a neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v takomto prípade zaväzujú dodatkom k zmluve nahradiť neplatné alebo neúčinné ustanovenia ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného a neúčinného. Do uzavretia takéhoto dodatku platí zodpovedajúca právna úprava všeobecne záväzných právnych predpisov Slovenskej republiky.
11. Táto zmluva je vyhotovená v štyroch rovnopisoch. Objednávateľ obdrží dva rovnopisy a zhotoviteľ obdrží dva rovnopisy.
12. Zmluvné strany vyhlasujú, že si text tejto zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu zmluvy a na znak slobodného a vážneho súhlasu ju podpísali.

V Liptovskom Petre, dňa ............................. V .................................. dňa ........................

Objednávateľ : Zhotoviteľ :

––––––––––––––––––––––––––– ––––––––––––––––––––––––––––––––––

 **Ing. Anna Papajová**

 **starostka obce**

Prílohy :

* Č.1 Rozpočet – cenová ponuka
* Č.2 Harmonogram
* Č. 3 Čestné prehlásenie o subdodávateľoch